અમદાવાદ– શેરબજારમાં શરૂની મજબૂતી પછી નરમાઈ આવી હતી. ગ્લોબલ માર્કેટના નેગેટિવ ન્યૂઝ પાછળ ભારતીય શેરબજારમાં તેજીવાળા ખેલાડીઓની દરેક ઊંચા મથાળે વેચવાલી ફરી વળી હતી, પરિણામે સેન્સેક્સ 31,600 અને નિફટી 9900ની નીચે ગયા હતા. એફઆઈઆઈ તો નેટ સેલર હતી, તેજીવાળા ઓપરેટરોએ આજે હેવીવેઈટ શેરોમાં વેચવાલી કાઢી હતી, પરિણામે નવી મજબૂતી અટકી ગઈ હતી. ટ્રેડિંગ સેશનને અંતે સેન્સેક્સ 79.68(0.25 ટકા) ઘટી 31,592.03 બંધ રહ્યો હતો. તેમજ નિફટી ઈન્ડેક્સ 26.20(0.26 ટકા) ઘટી 9888.70 બંધ થયો હતો.